
Aiškinamasis raštas

2011 metais parengė detalųjį planą Šakių r. sav., Plokščių sen., Voniškių k., Darbininkų g. 4. Detalusis planas patvirtintas Šakių rajono savivaldybės tarybos 2011 m. gegužės 26 d. Nr. T-44
Planuojamuose žemės ūkio paskirties sklypuose 11.3779 ha (kadastrinis Nr. 8474/0001:423) ir 0.0249 ha (kadastrinis Nr. 8474/0001:262), esančiuose Plokščių seniūnijoje, Voniškių kaime, Darbininkų g. 4, buvo numatytas apjungimo detalusis planas, nustatant specializuotų sodininkystės, gėlininkystės, šiltnamių, medelynų ir kitų specializuotų ūkių naudojimo būdas bei specializuotų augalininkystės ar gyvulininkystės ūkių naudojimo pobūdis. 
Sklypo savininko prašymu, rengiant kitos paskirties inžinerinio statinio (skysto mėšlo rezervuaro) techninio projekto A laidą (planas pateikiamas bylos sudėtyje), numatoma koreguoti detaliojo plano sprendinius, padidinant užstatymo zoną 5190 m2. 
Detalusis planas tikslinamas skysto mėšlo rezervuaro techninio projekto rengimo metu.  Šiame etape veiklos vykdymo mastai nekeičiami. Visi statiniai numatyti teritorijų planavimo dokumente buvo naudojami ir nustatant SAZ. Nustatant sanitarinę apsaugos zoną buvo vertintas ir šiuo metu projektuojamas skystojo mėšlo rezervuaras. Teritorijų planavimo dokumente numatyta veršidė yra pastatyta ir įregistruota nekilnojamojo turto registre. Techninio projekto rengimo metu atliktas planuojamos ūkinės veiklos triukšmo, oro taršos ir kvapų vertinimas, modeliavimas.
Vadovaujantis Teritorijų planavimo įstatymo 28 straipsnio 8 dalies ir Kompleksinio teritorijų planavimo dokumentų rengimo taisyklėmis detaliuose planuose nustatyta statinių statybos zona, statybos riba ir statybos linija gali būti koreguojami, jeigu tai nepažeidžia įstatymų ir kitų teisės aktų reikalavimų, aukštesnio lygmens kompleksinio ar specialiojo teritorijų planavimo dokumentų sprendinių, savivaldybės administracijos direktoriaus sprendimų statinio projekto rengimo metu. 

Užstatymo zonos teritorija išlaiko reglamentuotą mažiausią 3 m atstumą iki gretimų sklypų ribų.
Greta planuojamos teritorijos esančiai upei Virangaitė nustatyta pakrantės apsaugos juosta (duomenys iš Geoportal.lt). Vadovaujantis Paviršinių vandens telkinių apsaugos zonų ir pakrančių apsaugos juostų nustatymo tvarkos aprašo patvirtinto Lietuvos Respublikos aplinkos ministro 2001 m. lapkričio 7 d. įsakymu Nr. 540 „Dėl paviršinių vandens telkinių apsaugos zonų ir pakrančių apsaugos juostų nustatymo tvarkos aprašo patvirtinimo“ 11 punkto reikalavimais upės daliai esančiai miško žemėje upės apsaugos zonos plotis lygus nustatytos pakrantės apsaugos juostos pločiui, kitur nustatoma 100 m apsaugos zona. Planuojamai teritorijai taikomi  Lietuvos Respublikos Specialiųjų žemės naudojimo sąlygų įstatymo (toliau - Įstatymas) 99 ir 100 straipsnių reikalavimai, todėl atsižvelgiant į Įstatymo 99 straipsnio 8 punktą naujai planuojamų statinių statybos riba ir statinių zona nustatoma už ne mažiau kaip 50 m nuo upės pakrantės apsaugos juostos ribos.
Sklypo ribos, naudojimo būdas ir pobūdis, užstatymo tankumas ir intensyvumas nekeičiami: naudojimo būdas – specializuotų sodininkystės, gėlininkystės, šiltnamių, medelynų ir kitų specializuotų ūkių, pobūdis – specializuotų augalininkystės ar gyvulininkystės ūkių, sklypo plotas 114028m2, užstatymo tankumas 0.6, užstatymo intensyvumas – 0.8.

